Med et overskud på 20,2 millioner kroner før skat kom Atlantic Airways godt ud af 2014, der var et begivenhedsrigt år for selskabet med stigende indtægter og passagertal 2014 var et godt og begivenhedsrigt år for Atlantic Airways med et højt aktivitetsniveau og mange grundlæggende ændringer i selskabet. Et godt årsresultat, stærk likviditet, stigende passagertal–samtidig med at mange strukturændringer blev gennemført–bekræfter bestyrelsen i, at den nye strategi var en rigtig beslutning. Alt i alt peger tallene den rigtige vej, og bestyrelsen agter at holde kursen, der er lagt i den nye strategi, der blev iværksat sidste år. Med den nye strategi i hånden er kompleksiteten i virksomheden reduceret, og selskabet koncentrerer sig nu om at udvikle et stabilt regionalt rutenet i Norden med Færøerne som omdrejningspunkt. Ruteflyvningen har fået første prioritet, og overskudskapacitet fra ruteflyvningen bliver solgt til charterflyvninger, når det er muligt. Al udvikling for Atlantic Airways tager udgangspunkt i nærområdet. -Selskabet ønsker at blive set som en værdsat luftbro til omverdenen, der har flere forskellige forbindelser til nabolandene og dermed flere udgange til resten af verden. Vi har således rykket både Atlantic Airways og verden tættere på Færøerne, siger Niels Mortensen, bestyrelsesformand. Sammenfattende har forenklingen af hele billetsystemet–samt den billige 799-billet og i det hele taget lavere billetpriser–været en succeshistorie. Det baserer bestyrelsen og direktionen på det faktum, at selskabet har et stigende salg, samt at den seneste kundeundersøgelse, der blev foretaget i februar, viser en klar fremgang i de færøske passagerers holdning til selskabets priser i forhold til en kundeundersøgelse fra oktober 2014. Her kan tilføjes, at undersøgelsen fra februar er foretaget efter, at den sidste del af ændringerne i priser og regler blev lanceret den 3. december 2014 med billetterne TIDLIG og ALTID, og som dermed skabte et billigere og enklere billetsystem. Atlantic Airways har solgt ca. 30.500 envejs 799-billetter siden juni 2014. Den løbende implementering af den nye strategi går planmæssigt, men en strategi er ikke fastlåst, og skulle det ske, at alt ikke går efter planen, så kan beslutninger selvfølgelig revurderes. Det er dog vigtigt at fastholde, at Atlantic Airways først og fremmest skal betjene Færøerne og færinger. Atlantic Airways er kommet hjem. Med et dygtigt personale og med en tryg base på Færøerne, har Atlantic Airways et stærkt ståsted, og selskabet er klar til at tage imod de udfordringer, der ligger forude.